শাল বনাম সেগুনের লড়াইকে উপজীব্য করে মহাশে^তা রচেছেন ‘সাগোয়ানা’, ‘শূন্যস্থান পূর্ণ করো’ প্রভৃতি গল্প। শহরের ইটভাটায় আদিবাসী নারীদের কেবল ক্রীতদাসী নয়, যৌনদাসী হিসেবে ব্যবহৃত হবার মর্মস্পর্শী বাস্তব কাহিনি নিয়ে রচিত হয়েছে ‘ইটের পরে ইট’, ‘শনিচরী’ প্রভৃতি গল্প। ঋণের দায়ে ক্রীতদাস হয়ে জীবনপাত করার আখ্যানভিত্তিক গল্প ‘দৌলতী’, ‘ভাতুয়া’, ‘আজীর’, ‘রাজাবাসার রূপকথা’, ‘পালামৌ’, ‘গোহুমণি’ প্রভৃতি। ‘জল’, ‘শিশু’, ‘নুন’, ‘জগমোহনের মৃত্যু’ গল্পগুলোতে প্রান্তিক জীবনের অসহায়ত্ব প্রকটিত হয়েছে।